અા અંગેની વિગત એવી છે કે ભાવનગર-ધોલેરા રોડ પર પીપડી ગામ પાસે બે ટ્રક વચ્ચે જોરદાર ધડાકા સાથે અકસ્માત સર્જાતાં બંને ટ્રક ડ્રાઈવર અને એક ક્લીનરનાં ગંભીર ઈજા થવાના કારણે ઘટનાસ્થળે જ મોત થયાં હતાં, જ્યારે ત્રણ વ્યક્તિને ગંભીર ઈજાઓ પહોંચી હતી. બોટાદના ગઢડા નજીક ઝિજાવદર ગામે ટ્રેક્ટર પલટી ખાઈ જતાં સુનીલ ભીલ અને મંજીભાઈ નામની બે વ્યક્તિના ટ્રેક્ટર નીચે દબાઈ જવાથી મોત થયા હતા તેમજ બોટાદ-પાળિયાદ રોડ પર ડમ્પરે એક બાઈકને અડફેટે લઈ જોરદાર ટક્કર મારતા બાઈકસવાર રાયસંગ બાવળિયા અને મનસુખ કોળી નામના બંને યુવાનોના ઘટનાસ્થળે જ મોત થયા હતા.